*қосымша*

**Жекелеген негіздер бойынша мемлекет меншігіне айналдырылған (түскен) мүлікті оның ішінде теңіз жануарларын есепке алу, сақтау, бағалау және одан әрі пайдалану қызметтерін көрсетуге жеткізушіні таңдау кезінде қойылатын талаптар бойынша ұсыныс!**

Қазақстан Республикасы Үкіметінің 2002 жылғы 26 шілдедегі № 833 қаулысымен бекітілген Жекелеген негіздер бойынша мемлекет меншігіне айналдырылған (түскен) мүлікті есепке алу, сақтау, бағалау және одан әрі пайдалану қағидаларының (бұдан әрі - Қағидалар) 12, 13 және 14-тармақтарында республикалық (коммуналдық) меншікке айналдырылған (түскен) мүлікті сақтау бойынша көрсетілетін қызметтерді жеткізушіні таңдауды уәкілетті орган (жергілікті атқарушы орган) Қазақстан Республикасының мемлекеттік сатып алу туралы заңнамасына сәйкес жүзеге асыратыны айқындалған.

Жануарлар дүниесiн қорғау, өсiмiн молайту және пайдалану туралы Қазақстан Республикасының 2004 жылғы 9 шілдедегі N 593 Заңының 1 тармағы 35) тармақшасына сәйкес, жануарлар – құрғақта, суда, атмосферада және топырақта табиғи еркiндiк жағдайында болатын жабайы жануарлар (сүтқоректiлер, құстар, бауырымен жорғалаушылар, қосмекендiлер, балықтар, моллюскалар, жәндiктер және тағы басқалары) болып бөлінеді.

**12 тармақ бойынша:**

Мүлікті сақтау Қазақстан Республикасының Азаматтық кодексінде (Ерекше бөлім) белгіленген талаптарға, Қазақстан Республикасы Ұлттық экономика министрінің м.а. «Ішкі сауда қағидаларын бекіту туралы1 2015 жылғы 27 наурыздағы № 264 бұйрығының 1 тармағы 55) тармақшасындағы **«*Тауарлардың көршілестігі*** *– шикі және дайын өнімдерді бірге сақтауды және өткізуді, олардың ластануын және тауардың сапасына әсер ететін бөгде иістердің сіңуін болдырмайтын шарттары*», Қазақстан Республикасы Денсаулық сақтау министрінің *"Тамақ өнімдерінің көтерме және бөлшек сауда объектілеріне қойылатын санитариялық-эпидемиологиялық талаптар" санитариялық қағидаларын бекіту туралы»* 2021 жылғы 4 тамыздағы № ҚР ДСМ -73 бұйрығының 1 тармағы 21) тармақшасының «**Тауар көршiлестігі** – шикi және дайын тамақ өнiмдерiнің ластануының және оның сапасы мен қауіпсіздігіне әсер ететiн бөгде иiстердiң енуінің алдын алатын бiрге сақтауды, тасуды (тасымалдауды), өлшеп-орауды (өлшеу, қаптау, таңбалау), өткізуді болдырмайтын жағдайларды» сақтай отырып жүргізіледі. Коммуналдық меншікке айналдырылған (түскен) мүлікті сақтау жөніндегі жұмысты ұйымдастыруды жергілікті атқарушы орган жүргізеді. Республикалық (коммуналдық) меншікке айналдырылған (түскен) мүлікті сақтау бойынша көрсетілетін қызметтерді жеткізушіні таңдауды уәкілетті орган (жергілікті атқарушы орган) Қазақстан Республикасының мемлекеттік сатып алу туралы заңнамасына сәйкес жүзеге асырады.

Қазақстан Республикасының 2014 жылғы 3 шiлдедегі № 226-V ҚРЗ Қылмыстық кодексiнің 425-бабының талаптарына сәйкес- Тізімдеме жасалған немесе тыйым салынған не тәркiлеуге жататын мүлiкке қатысты заңсыз әрекеттерге жауапты болады.

Қазақстан Республикасы Ауыл шаруашылығы министрінің 2015 жылғы 23 қаңтардағы № 7-1/37 бұйрығымен бекітілген Жануарлар өсіруді, жануарларды, жануарлардан алынатын өнім мен шикізатты дайындауды (союды), сақтауды, қайта өңдеуді және өткізуді жүзеге асыратын өндіріс объектілеріне, сондай-ақ ветеринариялық препараттарды, жемшөп пен жемшөп қоспаларын өндіру, сақтау және өткізу жөніндегі ұйымдарға есептік нөмірлер беру қағидаларының 3-қосымшасына сәйкес нысан бойынша балық өнімінің W-2 қызмет түрінің кодымен өндіру объектісінің есеп нөмірінің болуы туралы растама *(Балық және балық өнімдерін өңдеуге және сақтауға арналған цехтар есептік нөмерін № W-2 көрсете отырып электрондық көшірмесін ұсыну)*;

**13 тармақ бойынша:**

Мүлікті тасымалдау бойынша көрсетілетін қызметтерге жеткізушіні таңдау Қазақстан Республикасы Инвестициялар және даму министрінің 2015 жылғы 30 сәуірдегі № 546 бұйрығымен бекітілген «Автомобиль көлігімен жүктерді тасымалдау қағидаларын бекіту туралы» қағидасының **7-тарауында** *«Тез бүлінетін жүктерді өткізу тәртібі»* белгіленген талаптарын, Қазақстан Республикасы Денсаулық сақтау министрінің *"Тамақ өнімдерінің көтерме және бөлшек сауда объектілеріне қойылатын санитариялық-эпидемиологиялық талаптар" санитариялық қағидаларын бекіту туралы»* 2021 жылғы 4 тамыздағы № ҚР ДСМ -73 бұйрығының 1 тармағы 21) тармақшасының талаптарын сақтай отырып Қазақстан Республикасының мемлекеттік сатып алу туралы заңнамасына сәйкес жүзеге асырылады.

Қазақстан Республикасының 1999 жылғы 1 шілдедегі N 409 Қазақстан Республикасының азаматтық кодекстің (ерекше бөлім)705-бабындағы-Жүктiң немесе теңдеме жүктiң жоғалғаны, кем шыққаны және зақымданғаны (бүлiнгенi) үшiн тасымалдаушының жауапкершiлiгi айқындалуы тиіс.

**14 тармақ бойынша:**

      Коммуналдық меншікке айналдырылған (түскен) мүлікті бағалау жөніндегі жұмысты Қазақстан Республикасының 2018 жылғы 10 қаңтардағы № 133-VI ҚРЗ «ҚР бағалау қызметі туралы» Заңының **2-тарауында** *«Бағалау жүргізудің негіздері мен жағдайлары»* белгіленген талаптарын сақтай отырып жергілікті атқарушы орган жүргізеді. Бағалаушыны таңдау Қазақстан Республикасының мемлекеттік сатып алу туралы заңнамасына сәйкес жүзеге асырылады.

      Мүлікті одан әрі пайдалану, Қағиданың 4-тарауында «Мүлікті одан әрі пайдалану» белгіленген талаптарды, «Мемлекеттік мүлік туралы» Қазақстан Республикасы Заңының 213-бабы 1-тармағының 1-тармақшасының талаптарын сақтай отырып жергілікті атқарушы орган жүзеге асырады.